Så' det jul koncert
2025-12-14 14:00 - 16:00, 2025-12-13 16:00 - 18:00 (Europe/Copenhagen) | Alsion 2, 6400 Sønderborg, Alsion 2, Sønderborg, 6400
Oplev Sønderjysk Pigekor og Drengekors 200 sangere optræde i dette forrygende juleshow sammen med dansere, professionelle musikere og et væld af julekulisser og den smukkeste lyssætning. Der er garanti for julestemning!

JULEKONCERT med Steffen Bay & The CC Singers
2025-12-13 19:30 - 21:00 | Sønderborg Frikirke, Damgade 94, Sønderborg, 6400
Julekoncert med Steffen Bay & The CC Singers.
Igen i år tager gospelgruppen på juleturné og den starter i Sønderborg! Sangerne understøttes udover Steffen Bay på klaver med David Mahieu på bas og Mikkel Jeznach Madsen på trommer.
Oplev en stemningsfuld julekoncert med Steffen Bay & The CC Singers, der bl.a. har udgivet EP’erne “Let’s Get Together” samt “For det er jul nu”.Gruppen har hovedsageligt optrådt ved kirkekoncerter, julearrangementer, men også ved velgørenhedsevents og som backingsangere på TV.
Gruppen består af erfarne og dygtige solister fra den danske gospelscene: Helene Frank, Tune Jacobson, Clara Jeznach Madsen, Louise Elisabeth Robinson, Nanna Due Noer, Nina Reichmann Clausen, May Jeznach Madsen, Kenneth Nielsen samt korleder og pianist Steffen Bay som også har skrevet flere af de sange, gruppen optræder med. Entré: Kr. 95,- i forsalg (kr. 120,- ved døren) Børn under 12 år kr. 50,- i forsalg (Kr. 75,- ved døren)

Så det jul
2025-12-13 16:00 - 17:00 | Koncertsalen Alsion, Alsion 2, Sønderborg, 6400, Danmark
Oplev igen i år Sønderjysk Pigekor og Drengekors flere hundrede sangere, når de synger julen ind på den store scene i Koncertsalen Alsion i et juleshow fyldt med julesang, nisser, engle og lys.
Med på scenen er de dygtige dansere fra Sønderjyllands Danseakademi, Grarup Kvartet, en professionel strygekvartet samt – selvfølgelig – julemanden!

Så det jul
2025-12-13 16:00 | Koncertsalen Alsion, Alsion 2, Sønderborg, 6400, Danmark
En tradition, der kun vokser sig større og større år for år!
Atter inviterer Sønderjysk Pigekor og Drengekor til julekoncert med sang, dans og masser af nisser på scenen.
Der er garanti for julestemning og masser af sangglæde, når de 200 sangere og gæster går på scenen.

Danfoss Orkestrets Julekoncert
2025-12-13 15:00 - 16:00 | Sct. Marie Kirke, Sønderborg, Kirketorvet, Sønderborg, 6400
Kom og oplev den magiske stemning, når Danfoss Orkestret inviterer til julekoncert i Sct. Marie Kirke lørdag, den 13. december 2025 kl. 15.00. Koncerten vil byde på en række klassiske og moderne julesange, som skaber den perfekte atmosfære til at fejre højtiden.
Danfoss Orkestret, der er kendt for sin dygtighed og passion for musik, vil under ledelse af Gert Hattesen spille et varieret program, der inkluderer både velkendte julesymfonier og kendte juleværker. Koncerten vil også indeholde solopræstationer fra talentfulde musikere, der vil bidrage til den festlige stemning.
Tag hele familien med og lad jer fortrylle af julens toner, mens I nyder et uforglemmeligt musikalsk arrangement.
Der er gratis entré, og alle er hjerteligt velkomne. Kom og del juleglæden med os!
Vi glæder os til at se jer til en aften fyldt med musik og festlighed!

Karlas Tju-Hej - Så' det jul!
2025-12-13 10:00 - 10:45 | Biblioteket Sønderborg, Nørre Havnegade 15, Sønderborg, 6400, Danmark
Kom i julestemning med Karla
Er du klar på at komme i ægte julestemning med børnebibliotekaren Karla, når vi sammen synger julen ind?
Hun har instrumenter, bamser, rasleæg og meget andet med i sin kuffert.
Husk nissehue!
For børnefamilier.
Begivenheden foregår her:
Biblioteket Sønderborg
Salen, Nørre Havnegade 15, 6400, Sønderborg
Læs mere om eventet og køb en evt. billet her.

En SMUK julekoncert Med Slesvigske Musikkorps
2025-12-12 19:30 - 21:00 | Sønderborg Teater, Strandvej 1, Sønderborg, 6400
Julens musik har en ganske særlig evne til at vække minder og skabe stemning. Det er tonerne, der forbinder os med barndommens forventningsfulde juleaftener, de frostklare morgener, hvor sneen knitrer under fødderne, og de hyggelige stunder i stearinlysenes skær.

Derfor glæder det os meget at kunne invitere til en julekoncert i vaskeægte big-band-stil, når vi forener os med Slesvigske Musikkorps, også kaldet SMUK. SMUK er et af Forsvarets tre fuldtidsprofessionelle musikkorps og består af 16 talentfulde messingblæsere og slagtøjsspillere. Som Forsvarets musikalske ambassadører spiller de ved en lang række begivenheder både herhjemme og i udlandet – og nu bringer de, sammen med Sønderjyllands Symfoniorkester, den dejlige julestemning direkte til koncertsalen. På programmet venter en perlerække af elskede amerikanske julehits, der vækker minder om sneklædte landskaber, tindrende julelys og hyggelige stunder med dem, vi holder af. De swingende big-band-arrangementer tilfører energi og dynamik, mens de mere afdæmpede melodier giver plads til eftertænksomhed og ro. Fra livlige klassikere til stemningsfulde ballader – koncerten rummer julens musik i alle dens nuancer.
Ca. 1 time og 50 minutter med pause

I samarbejde med:
SMUK: Slesvigske Musikkorps

Julekoncert med Musikskolen
2025-12-12 16:00 - 16:45 | Biblioteket Sønderborg, Nørre Havnegade 15, Sønderborg, 6400, Danmark
Musikskolen stryger julen ind og skaber julestemning på biblioteket
Oplev skøn julemusik for violin, bratsch, cello og kontrabas – spillet af Musikskolens børn i alderen 6-16 år.
Tag nissehuen på hovedet og nyd en dejlig eftermiddag sammen.
Fra 3 år.
Begivenheden foregår her:
Biblioteket Sønderborg
Salen, Nørre Havnegade 15, 6400, Sønderborg
Læs mere om eventet og køb en evt. billet her.

Vin & Vinyl: Main New Year Energy
2025-12-11 19:00 - 20:30 | Biblioteket Sønderborg, Nørre Havnegade 15, Sønderborg, 6400, Danmark
Claus og Camilla byder velkommen til vinylens autentiske lydunivers. De vender plader og dykker ned i musikkens fascinerende kroge med fokus på unikke nicher. Forvent sprøde lp-toner, musikanekdoter og lækker vin.
Vi varmer op til årets store exit med de artister, der bare ER nytår. Dem, du gerne vil være. Dem, du håber, dukker op til festen. Dem, der drysser stjernestøv over december. Dem, der sætter tonen for din januar, ja, måske for hele dit 2026.
Det bliver glitrende, lidt cheesy og helt perfekt til en pre-New Year reset. Og så serverer vi bobler, naturligvis!
Om Vin & Vinyl
Efteråret med Camilla, Claus og alle pladerne bliver ikke kedeligt – tværtimod! Vin & Vinyl ruller sig ud med vilde skurke, litterære forbud, sene decemberdrømme og en vaskeægte roadtrip gennem musikken. Vi snurrer pladerne og skænker i glassene, mens vi sammen med jer rejser gennem mørke toner, ikoniske stemmer og rebelske fortællinger.
Der er rift om pladserne, så snup din billet i god tid – og husk: Det hele lyder bare lidt bedre på vinyl.
Begivenheden foregår her:
Biblioteket Sønderborg
Salen, Nørre Havnegade 15, 6400 Sønderborg, 6400, Sønderborg
Læs mere om eventet og køb en evt. billet her.

Julekoncert med Hearts of Gospel og New Gospel Generation
2025-12-10 19:30 - 21:00 | Lysabild Kirke, Lysabildgade 7, Sydals, 6470
Onsdag d. 10. december 2025 får Hearts of Gospel og New Gospel Generation igen mulighed for at besøge Lysabild Kirke og synge julen ind! Og vi glæder os allerede nu til denne koncert – som vi vist godt kan kalde for en tradition! Invitér venner og familie til en aften der med garanti vil sprede julestemning!
Køb din billet her – vi glæder os til at synge for og med jer!
Det er muligt at købe billet i døren, hvis koncerten ikke er udsolgt inden dag. Billetter i døren vil for voksne koste 70 kr.

Sønderborg Musikskoles store julekoncert
2025-12-10 17:00 - 20:00 | Sønderborg Musikskole, Skovvej 16, Sønderborg, 6400, Danmark
Det er søreme, det’ sandt, december. På Sønderborg Musikskole elsker vi jul, så kan vi nemlig få lov og spille og synge alle de skønne julemelodier.
Onsdag den 10. december fra kl. 17 holder Sønderborg Musikskole den store julekoncert, hvor over 200 af musikskolens elever medvirker, og hjælper med til, at vi alle kommer i den rette julestemning. Alle grene af Sønderborg Musikskole er repræsenteret og både nye og garvede elever samles og sender julehilsner til alle.
Undervejs i koncerten bliver der også mulighed for at publikum kan synge med på julens melodier. Til en rigtig julekoncert hører naturligvis også både gløgg og æbleskiver. Det kan købes i pausen.
Vi glæder os til at se dig!
Der er fri entré til koncerten, og alle er velkommen.

DR Romanklubben: Onsdagsholdet
2025-12-10 16:30 - 17:30 | Biblioteket Sønderborg, Nørre Havnegade 15, Sønderborg, 6400, Danmark
Har du lyst til at dele dine læseoplevelser med andre entusiastiske læsere? DR Romanklubben er en lokal læsekreds i et nationalt fællesskab. På biblioteker i alle egne af Danmark mødes læsere for at diskutere seks nye danske romaner.
De seks bøger på programmet er alle nomineret til DR Romanprisen, der uddeles i juni 2026. De lokale læsekredse har direkte indflydelse på, hvilken bog der skal løbe med prisen. Tidligere er prisen gået til forfattere som Keld Conradsen, Maren Uthaug, Ida Jessen, Iben Mondrup og Kim Blæsbjerg.
DR Romanklubben er for dig, der er interesseret i ny dansk litteratur, og som har lyst til at udfordre dine vante læsevaner – og så skal du ikke mindst have lyst til at dele dine læseoplevelser med andre.
I Sønderborg har vi to DR Romanklubber. De mødes en gang om måneden. Den ene klub mødes mandag formiddag og den anden onsdag eftermiddag. Til alle møder deltager en bibliotekar som ordstyrer og læsekollega.
Tilmeldingsfrist: 3. november 2025
Onsdagsholdet mødes følgende dage:
10. december 2025
14. januar 2026
11. februar 2026
11. marts 2026
8. april 2026
6. maj 2026
Tidsrum: kl. 16.30 – 17.30
Begivenheden foregår her:
Biblioteket Sønderborg
M3.3, Nørre Havnegade 15, 6400, Sønderborg
Læs mere om eventet og køb en evt. billet her.

Far på færde
2025-12-10 10:00 - 12:00 | Biblioteket Sønderborg, Børnebiblioteket, Nørre Havnegade 15, Sønde, 6400, Danmark
Er du far på barsel eller går du hjemme med dit barn?
Så kom ned på Børnebiblioteket og få et fællesskab med andre fædre og deres børn.
“Far på færde” finder sted hver onsdag formiddag kl. 10.00-12.00, hvor I kan mødes til leg, snak og hyggeligt samvær i Børnebiblioteket.
Tilbuddet er helt uforpligtende, og I kan komme og gå, som det passer jer.
For fædre med børn i alderen 0-1½ år.
Begivenheden foregår her:
Biblioteket Sønderborg
Børnebiblioteket, Nørre Havnegade 15, 6400, Sønderborg
Læs mere om eventet og køb en evt. billet her.

Koncert Danebodkoret
2025-12-09 19:00 - 21:30 | Egen Kirke, Egen Kirkevej 2, Egen, Nordborg
Danebodkoret synger under ledelse af Katrine Thygesen.
Efter koncerten er der kaffe og æbleskiver i sognegården.

Koncert
2025-12-09 19:00 - 21:00
Koncert med Danebod Koret i Egen Kirke
Fri entré

Læseheltene
2025-12-09 14:30 - 15:30 | Biblioteket Gråsten, Ahlefeldvej 4, Gråsten, 6300
Kunne du tænke dig at blive en helt?
Så meld dig til Læseheltene, hvor alle med lyst til at læse mødes.
Sammen læser vi, snakker om bøger og anbefaler de bedste til hinanden. Der er altid saft på kanden og lidt godt til ganen.
For børn i 4.-5. klasse.
Tilmeld dig Læseheltene ved at sende en mail til Lita på lpes@sonderborg.dk
Begivenheden foregår her:
Biblioteket Gråsten
, Ahlmannsparken Ahlefeldvej 4, 6300, Gråsten
Læs mere om eventet og køb en evt. billet her.

Garn & Gloser: Jule-edition
2025-12-08 19:00 - 21:00 | Sønderborghus, Martin Nyrops Plads 2, Sønderborg, 6400
I julehyggens tegn inviterer Sønderborghus og Biblioteket Sønderborg i fællesskab til en særligt julet Garn & Gloser-aften.
Mens du strikker, hækler eller broderer (måske julegaver?), læser bibliotekets litteraturformidlere, Sigurbjörg Elín Hólmarsdóttir og Line Kveiborg, højt fra stemningsfulde julebøger.
Find garn, nål eller pind frem, og vær med til en hyggelig jule(krea)aften, hvor vi nørkler julen ind.
Der vil være mulighed for at købe lune æbleskiver og gløgg.
Afholdes i samarbejde med Sønderborghus.
Gratis – mød bare op
Begivenheden foregår her:
Biblioteket Sønderborg
Sønderborghus, caféen, Martin Nyrops Plads 2, 6400, Sønderborg
Læs mere om eventet og køb en evt. billet her.

Skriveklubben
2025-12-08 15:30 - 17:00 | Biblioteket Sønderborg, Nørre Havnegade 15, Sønderborg, 6400, Danmark
Mod det uendelige skriveunivers!
Er du vild med at skrive og finde på dine egne historier?
Vil du udforske dit eget og andres kreative univers?
Så er Skriveklubben lige for noget for dig!
Skriveklubben er for børn og unge på 6.-10. klassetrin. Vi mødes mandage i lige uger til hygge, snak, grin og masser af spændende skriveundervisning.
Underviserne er Anna og Michelle fra biblioteket og forskellige gæsteforfattere.
Du kan læse mere og tilmelde dig Skriveklubben her: www.biblioteket.sonderborg.dk/skriveklubben
Begivenheden foregår her:
Biblioteket Sønderborg
Niveau p1, lokale Mp1.1, Nørre Havnegade 15, 6400, Sønderborg
Læs mere om eventet og køb en evt. billet her.

Julekoncert med Sct. Marie Kirkes Motetkor
2025-12-07 16:00 - 17:00 | Sct. Marie Kirke, Sønderborg, Kirketorvet, Sønderborg, 6400
Glæd dig til at opleve julestemningen i sin reneste form, når Sct. Marie Kirkes Motetkor indbyder til julekoncert. I hjertet af december vil kirkens vægge genlyde af velkendte såvel som nye toner, der vil sætte det perfekte præg på adventstiden. Dirigeret af den erfarne Julian Mallek, byder koret på et udvalg af sangværker, der strækker sig fra traditionelle danske julesange til nyere kompositioner specielt valgt ud til denne festlige anledning.
Deltag i dette musikalske pusterum og lad dig forføre af harmoniske melodilinjer og korsang i verdensklasse. Sct. Marie Kirke, kendt for sin fremragende akustik og atmosfæriske omgivelser, udgør den ideelle ramme for en julekoncert, der vil efterlade et varigt indtryk og bidrage til højtidens glæder.
For alle der søger en pause fra juletravlheden og ønsker at fordybe sig i musikkens magi, er denne koncert et must. Og med gratis adgang er der endnu en grund til at samle familie og venner og nyde en uforglemmelig eftermiddag sammen.
Arrangementet finder sted i Sct. Marie Kirke på Kirke Alle 4 den 7. december kl. 16:00. Kom og vær med til at indhylle dig selv i julens musikalske fortryllelse.

SIKKE MANGE KLOKKEN SLÅR
2025-12-07 15:00 - 2026-02-07 17:00 | Søndeborg Teater, Strandvej 1, Sønderborg, 6400
FAMILIEFORESTILLING – En sjov og traditionel juleforestilling for hele familien. Nissepigen Juliane kigger en morgen i sin julestrømpe, og til sin store overraskelse ligger der et brev fra selveste julemanden. Mærkeligt! For plejer det ikke at være børn og nisser der skriver til julemanden op til jul – og ikke omvendt?

Julekoncert Med Katrine Bille // Sønderborghus
2025-12-07 14:00 - 16:00 | Sønderborghus, Martin Nyrops Plads 2, Sønderborg, 6400
Jagten på Julestemningen!
Kom med til et brag af en julefest, når Katrine Bille og hendes band spiller nye og gamle julesange, og sørger for førsteklasses juleunderholdning for store og små.
Katrine Bille er kendt fra Ramasjang-programmer som “Lille Nørd” og “Luk op, luk i”, og hun har været en del af DR’s børneunivers i mere end et årti. Katrine har udgivet 6 børnealbums med ørehængende børnemusik, og turneret landet tyndt som sangerinde og børneentertainer med mere end 600 koncerter i bagagen.
Nu kan du opleve Katrine og hendes fænomenale liveband, til en særlig julekoncert, med fuld skrald på nye, såvel som gode klassiske julehits.
Så kridt danseskoene, og kom med til julefis og fællessang, når Katrine og hendes band spiller fed og festlig julekoncert for hele familien.
Efter koncerten vil der være mulighed for at få en autograf og et billede med Katrine, og man vil kunne købe signerede eksemplarer af “Jorden Rundt med Katrine”.

Julekoncerter med Alterne
2025-12-06 19:00 - 20:30
Alterne
Fre 05.12.25 – 19:00
Christuskirche, Nibøl
og
Alterne
Lør 06.12.25 – 19:00
Egernførde Danske Kirke
Dream folk-trioen Alterne udvisker bevidst grænserne mellem folk, pop og ambient. Gruppen består af den danske sangerinde Ida Marie Jessen, den belgiske violinist Oscar Beerten og den estiske akkordeonist Maimu Jõgeda. Med instrumenter som violin, norsk hardanger-fiddle, finsk kantele, akkordeon, guitar, stomp box og vokal skaber Alterne et atmosfærisk landskab, hvor tradition møder innovation og understøtter de musikalske historier sunget på dansk.
“The record label calls their album dream folk, but there is plenty of crunch and bite in the music of this debut from the trio from Denmark, Belgium, and Estonia.” –RootsWorld
Deres debutalbum, der blev udgivet foråret 2024 gennem GO’ Danish Folk Music, blev varmt modtaget både i Danmark og internationalt. Eric Van Domburg Scipio fra Heavenmagazine.nl roste albummet: “Jessen’s vocals and songs are world-class, especially when combined with the trio’s beautiful arrangements. 2024 will not produce much more wonderful folk music.” Med dette album formår Alterne at indfange den nordiske melankoli og tone, samtidig med at de tilføjer nye, friske elementer.
Særligt ved disse to koncerter vil der også være et par enkelte julesange. Alterne har optrådt på festivaler, spillesteder og showcases i Europa, herunder FolkBaltica (DK/DE), Musik over Præstø Fjord (DK), Lõikuspidu (EST), Bijloke (BE), Merode (BE), Boglart (HU) og Global Music Showcase arrangeret af Cluster (BE), Dranouter (BE) og Folkelarm (NO).
Billetter:
www.ssf-billetten.de, tlf. +49 461 14408125, SSFs sekretariater (https://syfo.de/regional), Aktivitetshuset, Norderstr. 49, Flensborg, sh:z Ticketcenter, Nikolaistr. 7, Flensborg, Reisebüro Peelwatt, Marie-Curie-Ring 39, Flensborg og ved indgangen.
Arrangør: Sydslesvigsk Forening

Julekoncert med New Hope Gospel Choir (aften)
2025-12-06 19:00 - 20:30 | Ulkebøl Kirke, Kaplenivej 2, Sønderborg, 6400
OBS! AFTENKONCERT lørdag d. 6. december kl. 19.00 – 20.30

New Hope Gospel Choir afholder igen i år deres to julekoncerter i Ulkebøl Kirke ! Der er garanti for julestemning, og vi glæder os helt vildt til at synge for og sammen med jer!
Køb billetten allerede i dag!
Pris: 80 kr i forsalg (+ gebyr)
(til aftenkoncerten er prisen ens for børn og voksne. Hvis barnet kan sidde på skødet skal der ikke betales for billet.)
100 kr i døren (hvis der ikke er udsolgt)
Dørene åbner kl. 18.30

Julekoncert med New Hope Gospel Choir og New Gospel Generation (eftermiddag)
2025-12-06 15:30 - 17:00 | Ulkebøl Kirke, Kaplenivej 2, Sønderborg, 6400
Beskrivelse

OBS! Eftermiddagskoncert lørdag kl. 15.30 – 17.00
(Til denne koncert kan du købe børnebilletter)

New Hope Gospel Choir afholder igen i år deres to julekoncerter i Ulkebøl Kirke! Til denne eftermiddagskoncert får vi et helt særligt besøg af New Gospel Generation! Kom og nyd en SKØN gospeljulekoncert!
Der er garanti for julestemning, og vi glæder os helt vildt til at synge for og sammen med jer!
Køb billetten allerede i dag!
Børn (0 – 4 år) Gratis (0 kr i døren)
Børn (5-12 år) 50 kr (+ gebyr) (70 kr i døren)
13 år og op: 80 kr i forsalg (+ gebyr) (100 kr. i døren)
Dørene åbner kl. 15.00

Fællessang med Benny og Kenny 🎶
2025-12-06 14:30 - 16:00 | The Grand Café, Rådhustorvet, Sønderborg, 6400
Hjælp os med at gøre vores nye fællessang koncept endnu bedre 🎵
Lørdag den 6. december udfordrer vi hinanden, for første gang, med sange og anekdoter. Vi spiller for på klaver og guitar og håber at publikum vil tage udfordringen op og synge med. Det foregår på Grand Café på Rådhustorvet i Sønderborg og vi håber at du vil møde op og synge med, gerne sammen med en ven.
Der er gratis adgang til arrangementet.
Grand Café der har været så elskværdige at lægge lokaler til sælger kolde og varme drikkevarer og snacks til gæsterne til normale priser.
Der er et begrænset antal pladser. Vi starter klokken 14:30 og spiller fem kvarter. Der vil blive uddelt sangblade.
Vi har begge, hver især, lavet fællessang før, men det er første gang vi prøver at lave noget sammen. Med vores meget forskellige baggrunde håber vi, at det kan blive interessant. Derfor er dette eftermiddagsarrangement også en mulighed for os, til at prøve noget nyt. Det håber vi, at du vil være med til at teste for os.
Vi glæder os til at se dig.
Benny og Kenny består af:
Benny Engelbrecht, guitar
Kenneth Christian Anker Gars, klaver

CaféSang i caféen på Alsion
2025-12-06 12:00 - 13:00 | Café Alsion, Alsion 2, Sønderborg, 6400
Cafesangen i december ledes af chefdirigent for Sønderjysk Pigekor og Drengekor, Mette Rasmussen.
Det er en mangeårig tradition, at Sønderjysk Pigekor og Drengekor synger julen ind sammen med det store fællessangs-publikum.
Kom og syng med lørdag den 6. december kl. 12.00 – 13.00 i Café Alsion, Alsion 2, Sønderborg.
Brunch i Café Alsion fra kl. 10.00 kan bestilles på tlf. 25 28 28 86.
CaféSang arrangeres af CaféSang-gruppen i samarbejde med Det Sønderjyske Sangcenter.

Kunst Kids
2025-12-06 10:00 - 13:00 | Biblioteket Sønderborg, Nørre Havnegade 15, Sønderborg, 6400, Danmark
Tryk dit eget julekort
Billekunstlærer Kerstin Maywald viser sjove teknikker, så du kan lave flotte og personlige julekort. Vi arbejder med mosgummi og trykteknikker.
Det er en god idé at tage tøj på, som gerne må blive beskidt.
Husk madpakke.
For børn 8-11 år (arrangementet er uden forældre).
Afholdes i samarbejde med Sønderjyllands Kunstskole.
Begivenheden foregår her:
Biblioteket Sønderborg
Niveau 3, Louise Bourgeois, Nørre Havnegade 15, 6400, Sønderborg
Læs mere om eventet og køb en evt. billet her.

Julekoncert med Marie Carmen Koppel i Lysabild Kirke
2025-12-05 19:00 - 20:30 | Lysabild Kirke, Lysabildgade 7, Sydals, 6470
Oplev Danmarks ukronede souldronning Marie Carmen Koppel give sine traditionsrige julekoncerter når hun drager på juleturne i hele Danmark i 2025.
Kirker og spillesteder fyldes til bristepunktet med varm julestemning når Marie Carmen Koppel fortolker sine yndlings julesange som When you wish upon a star, White Christmas og Have Yourself a Merry Little Christmas.
Musikalsk bakkes sangerinden i år op af stjerne musikeren Steen Rasmussen på klaver og keyboards, og sangerinderne Molly Koppel og Amanda Lorentzen på kor.
Marie Carmen Koppel elsker julens sange, amerikanske carols og salmer, Hun tog for alvor den amerikanske jul til sig, da hun i to år boede i New York, og som den eneste hvide var gospelsanger i Fountain Church of Christ i Broooklyn. Julen har da også en ganske særlig plads i Marie Carmen Koppels hjerte. For hende rimer juletiden på nærhed, kærlighed og refleksion over tilværelsen. Det er en tid til at samles og at tænde lys i mørket. Julen handler om at dele de gode ting, nærvær og kærlighed med den der har mest brug for ekstra omsorg.
Musikken er for Marie Carmen Koppel noget af det bedste ved julen. Derfor inviterer hun igen i år inden for til sine traditionsrige julekoncerter.
Og det er blevet mange danskeres faste tradition at tage hul på julen til en af Maries velbesøgte julekoncerter rundt om i landet.
Marie Carmen Koppel har udgivet 2 julealbums “Have yourself a merry little Christmas” samt “When you wish upon a star”.
Derudover udgav hun julesangen ”Hope at Christmas time” skrevet sammen med Steen Rasmussen.
Hun glæder sig til at byde alle indenfor til sine julekoncerter som med garanti bringer julestemningen med sig.
Dørene åbner kl. 18.00. P-plads ved skole og kirke.
Billetprisen er 150 kr. plus gebyr.
Billet:
https://www.place2book.com/da/sw2/sales/7m9nplgiak?

Julemarked på Sønderborg Slot
2025-12-05 - 2025-12-07 | Sønderborg Slot, Sønderbro 1, Sønderborg, 6400, Danmark
På pladsen foran slottet og i slotsgården, vil der være gran, røde julekugler og et stort juletræ midt i slotsgården med dannebrogsguirlander.
Der vil være julehytter med rensdyr, og julemanden har sat tid af til at kigge forbi.
Mere end 80 udstillere i telt på forpladsen, inden i slotsgården og i slottets historiske sale, stiller op med smukke boder med juleting og lækkerier, så I kan bringe julen med hjem.

De mange hyggelige madboder byder på lækre julespecialiteter -prøv f.eks. ostespecialiteter og særligt udvalgte vine fra lokale forhandlere.

I kan også holde pause i slottets hyggelige café, som serverer friskbrygget kaffe, hjemmebagte sønderjyske kager og andre specialiteter fra slottet.

For de yngste julemarkedsgæster byder museet indenfor med en julestue. Her kan I opleve en eventyrlig historisk jul med julepynt og juletraditioner fra gamle dage. Julepynt i silkepapir, julehjerter a la H.C Andersen, musetrapper og en fin kalender lavet af kartofler, som børn lavede i gamle dage, er på programmet.
Slottets udstillinger er åbne i weekenden, her kan I få en rundtur i de mange udstillingsrum og dykke ned i grænselandets fascinerende historie.
